บาทเปิด 30.02 บาทต่อดอลลาร์ อ่อนค่า
เงินบาทเปิดตลาด 30.02 บาทต่อดอลลาร์ อ่อนค่าตามภูมิภาคจากดอลล์แข็ง หลังเฟดส่งสัญญาณกังวลเศรษฐกิจ
28 ม.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.02 บาท/ดอลลาร์ ปรับตัวอ่อนค่าจากปิดตลาดช่วงเย็นวานนี้ที่ระดับ 29.97 บาท/ดอลลาร์ เนื่องจากดอลลาร์กลับมาแข็งค่าเมื่อเทียบกับทุกสกุลเงินหลัก หลังธนาคารกลางสหรัฐ (เฟด) ส่งสัญญาณการฟื้นตัวทางเศรษฐกิจของสหรัฐยังต้องใช้ระยะเวลาอีกนานพอสมควร
"บาทอ่อนค่าตามภูมิภาคและทิศทางตลาดโลก เนื่องจากดอลลาร์แข็งค่าหลังเฟดส่งสัญญาณการฟื้นตัวทางเศรษฐกิจยังต้องใช้เวลาอีกนานพอสมควร" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 29.95-30.10 บาท/ดอลลาร์